# Garbage

### Izvor: Wikipedija

Garbage
Glazbeni žanr | Rock Alternativni rock Post-grunge Elektronika
Članovi | Shirley Manson Duke Erikson Steve Marker Butch Vig
Država porijekla | Madison, Wisconsin, Sjedinjene Američke Države
Razdoblje karijere | 1994. - Danas
Izdavačka kuća | A&E, Warner Bros. UK, Geffen, Mushroom, Almo Sounds
Nedavna diskografija
Absolute Garbage (2007.) | Bleed Like Me (2005.) | beautifulgarbage (2001.)

Garbage je škotsko-američka rock skupina osnovana 1994. godine u Madisonu, Wisconsin. Članovi skupine jesu Duke Erikson, Shirley Manson, Steve Marker i Butch Vig.

Skupina je u prodaju pustila niz izrazito uspješnih pjesama 1995. i 1996. godine, kulminirajući hitom Stupid Girl. Njihov prvotni album, Garbage, bio je neočekivano uspješan, prodavši se u 5 milijuna kopija diljem svijeta, dostigavši dvostruki platinasti status u Ujedinjenom Kraljevstvu, Sjedinjenim Američkim Državama i Australiji. Skupina je kasnije provela dvije godine radeći na svom sljedećem albumu, Version 2.0, koja je dostigla vrhove ljestvica u Ujedinjenom Kraljevstvu, te zauzevši 13. mjesto u SAD-u. Album je bio nominiran za dvije Grammy nagrade u kategoriji Album godine, te Najbolji Rock album, prodavši se u 5 milijuna kopija. 1999. godine, skupina je izvela pjesmu za film Jamesa Bonda, Svijet nije dovoljan. Iste godine, pridonijeli su pjesmi When I Grow Up, za film Big Daddy Adama Sandlera.

Skupina se borila održati svoj prvotni uspjeh, no njihov treći album iz 2001. godine, beautifulgarbage nije uspjeo dostići komercijalni uspjeh kojeg su postigli njegovi prethodnici. Skupina se također borila ostati zajedno i gotovo se raspala 2003. godine, prije povratka s albumom Bleed Like Me 2005. godine, dosegnuvši 4. mjesto na ljestvicama u SAD-u.

Njihova svjetska turneja iz 2005. godine prekinuta je, te je skupina najavila neodređeno odsustvo, no naglašavala je kako se ne radi o raspadu sastava. Garbage se ponovo okupio početkom 2007. godine, snimivši nove skladbe za album koji se sastoji od njihovih najvećih hitova, Absolute Garbage, koji je u prodaju pušten srpnju 2007. godine.

## [uredi] Pregled

Vig, producent utjecajnih albuma poput Nirvaninog albuma Nevermind, te albuma Siamese Dream Smashing Pumpinksa, odlučio je opet zasvirati u bendu. Upitao je kolege producente Markera i Eriksona, s kojima je svirao u Spooneru i Siretownu, da mu se pridruže. Nakon što je Steve Marker ugledao Mansonovu na MTV-ju (u glazbenom spotu Suffocate Me s njenim bendom imena Angelfish), pozvao ju je na audiciju za glavnog vokala u bendu, te se Shirley nakon dvaju audicija pridružila sastavu skupine. Prema navodima Viga, sastav je nazvan Garbage (eng. smeće) prije dolaska Mansonove, nakon što je Pauli Ryan ušao u prostoriju dok je Vig radio na remiksu skladbe za grupu Nine Inch Nails i rekao da zvuči kao smeće.[1]

Srditi, razdraženi i osjećajni tekstovi pjesama sastava suprotstavljaju se njihovoj pamtljivoj glazbi alternativnog rocka i popa. Garbage koristi sampliranje, elektroničke petlje, grunge gitare, i ostale različite efekte pri stvaranju pratećih i melodičnih skladbi, karakteristične zbog omarnog glasa Shirley Manson.

## [uredi] Karijera

Skupina je u prodaju pustila niz izrazito uspješnih pjesama 1995. i 1996. godine, kulminirajući hitom Stupid Girl. Kasnije te godine u prodaju je pušten njihov prvotni album, Garbage, pod izdavačkom kućom Mushroom Recordsa. Našla se među 20 najboljih u SAD-u i 10 najboljih u Ujedinjenom Kraljevstvu. Tijekom tog vremena, sastav je služio kao otvarački bend na turneji Mellon Collie and the Infinite Sadness grupe Smashing Pumpkins.

Sastav je proveo dvije godine radeći na sljedećem albumu, tijekom kojih je Mansonova postala poznata jer je bila jedna od prvih glazbenih umjetnika koji su održavali svoje blogove. 1998. godine, skladba Push It puštena je u javnost i postala ljetni hit, dosegnuvši 9. mjesto u Ujedinjenom Kraljevstvu i 52. u SAD-u. Sljedeći album, Version 2.0, dosegnuo je vrh ljestvica u Ujedinjenom Kraljevstvu i 13. mjesto u SAD-u. Nominiran je za dvije Grammy nagrade, one u kategoriji Albuma godine i Najboljeg rock albuma. 1999. godine, skupina je izvela pjesmu za film Jamesa Bonda, Svijet nije dovoljan. Iste godine, pridonijeli su pjesmi When I Grow Up, za film Big Daddy Adama Sandlera.

Nakon ponovnog povlačenja u studio na nekoliko godina, sastav je u prodaju pustio sljedeći album 2001. godine, pod imenom beautifulgarbage. Iako je predstavljao najsmioniji i najzreliji zvuk sastava, nije sadržavao nijednu istaknutu komercijalnu skladbu. Radi toga, nijeda se skladba nije našla na ljestvicama u SAD-u, dok su se četiri skladbe puštene u Ujedinjenom Kraljevstvu našle među 30 najboljih. Ipak, album je uspio dosegnuti 6. mjesto na ljestvicama u Ujedinjenom Kraljevstvu i 13. mjesto u SAD-u, iako je brzo sišao s njih. Garbage je nakon albuma krenuo na uspješnu turneju SAD-om i Europom.

Noviji album grupe, Bleed Like Me, pušten je u prodaju 11. travnja 2005. godine. Našao se na brojnim ljestvicama u brojnim zemljama, uključujući i 4. mjesto na ljestvici u SAD-u, te radio rock hit Why Do You Love Me. U početku, album je imao radni naslov Hands on a Hard Body, no Mansonova je najavila kako je sastav došao do novog naziva, Bleed Like Me, koji bolje zvuči uz poboljšanu dinamiku benda nakon vrmenea tjeskobi i kriza u listopadu 2003. godine. Mansonova je također izjavila kako album Bleed Like Me više naginje hard rocku, te je povratak korijenima Garbagea nakon eklektičkih eksperimenata na albumu beautifulgarbage (izjava koje je odjeknula kod brojnih fanova).

Kasne 2005. godine, pojavile su se glasine kako je na pomolu raspad sastava, te je rečeno kako je Mansonova na pozornici izjavila kako je ovo zadnji put da će "to" čine zajedno. U rujnu 2005. godine, službena stranica benda odbacila je glasine o raskidu, no potvrdila je vremenski neodređeno odsustvo.[2]

Stvaraući skladbe tijekom više od desetljeća, skupina Garbage do danas je prodala 14 milijuna kopija albuma diljem svijeta, uključujući više od 4,7 milijuna kopija u SAD-u i 500 000 u Australiji.

## [uredi] Odsutstvo

Fanovi su nagađali hoće li Mansonova snimiti vlastiti solo album nakon što je sastav objavio neograničeno odsustvo. Do početka godine potvrđeno je kako zbilja Mansonova piše nove skladbe. U ožujku službena stranica Davida Arnolda, skladatelja pjesama u filmovima Jamesa Bonda, objavila je kako je pronađen pjevač za sljedeći film. Kasnije je potvrđeno kako su zajedno napisali i snimili novu skladbu za film.[3]

Do sredine ožujka Mansonova je u intervjuu za Bilboard magazin izjavila kako zbilja snima solo album, izjavivši pritom kako nema određen raspored kada će ju završiti, te kako je u to vrijeme njena glavna želja zabaviti se i uživati.[4] U još jednom intervjuu u srpnju 2006. za Sunday Times otkrila je kako bi uvojačila pjevača grupe Blue Nile, Paula Buchanana, i zajedno s njim pisala pjesme.

„Mislila sam kako će biti veoma ćudljiv i povučen, no upravo suprotno. Veoma je komunikativan i šarmantan. Nijedno od nas dvoje nikada nije napisalo pjesmu s nekime. Biti će neobično. Vidjet ćemo kako će se to odvijati –– mogla bi to biti neublažena katastrofa.”[5]“
({{{2}}})

29. listopada 2006. godine, Sunday Mail [6] objavio je kako uz Paula Buchanana i Davida Arnolda, Shirley Manson surađuje s Billyijem Corganom (The Smashing Pumpkins) i Jackom Whiteom (The White Stripes, The Raconteurs) na njenom novom solo albumu. Istovremeno, objavili su kako će se njen prvi solo album u prodaji naći 2007. godine.

Muški dio grupe također su bili aktivni izvan samog sastava. Butch Vig producirao je skladbe za Jimmy Eat World i Against Me!, i napisao je glazbu za dva filma.[7][8] Prema blogu objavljenom u siječnju 2006. godine, Mansonova je tvrdila kako je Duke Erikson zaposlen pridavajući posljednje detalje na antologiju Američke folk glazbe, dok je Steve Marker također bio uključen u stvaranje glazbe za film.[9]

Garbage je nastupio 31. siječnja 2007. godine u Alex Theatru u Glandaleu, CA, kao dio dobrotvorne priredbe za prijatelja Wallyja 'Llama' Ingrama. Grupa je nastupila sa skladbama Queer, Cup of Coffee i Bleed Like Me poluakustički uz postavu kvarteta.

Butch Vig otkrio je kako će Garbage ponovo ući u studio i snimiti "nekoliko novih skladbi" za album s najvećim hitovima u kasnoj veljači 2007. godine. Naziv spomenutog kompilacijskog albuma jest Absolute Garbage. Album je u prodaju trebao biti pušten u ožujku 2007. godine, no pušten je 23. srpnja 2007.

U nedavnom intervjuu za Bilboard.com, Butch Vig izjavio je kako Garbage razmišlja o stvaranju petog albuma sredinom 2008. godine, rekavši: "Razmišljamo o tome... Mislim da smo zainteresiraniji za stvaranje nečeg prvobitnog i ogoljenijeg. Absolute Garbage postskript je prvog poglavlja. Što god napravimo sljedeće biti će drugo poglavlje."[10]

### [uredi] Prerade pjesama i improvizacije

Garbage često izvodi prerade pjesama kao dio njihovih nastupa uživo, i kao sastav postao je poznat po izvođenju vjernih i iskrenih izvedbi starijih skladbi.

Na njihovoj prvoj turneji 1996. godine izvodili su jednako učestalo preradu pjesme Supernatural Vica Chesnutta te pjesme Kick My Ass.

Tijekom turneje Version 2,0 1998. godine, sastav je izveo prerade pjesme Day Tripper Beatlesa. 1999. godine, sastav je izveo tradicionalni škotski spjev Roberta Burnsa, John Anderson, te pjesmu Beatlesa, Don't Let Me Down, kao dio posebnog Edinburgh showa kojim se slavilo otvaranje škotskog parlamenta u srpnju 1999. godine.

U vrijeme puštanja albuma beautifulgarbage, sastav je aktivno pitao publiku njihove zahtjeve i želje, što ih je dovelo do pokušaja izvedbe pjesme Suffocate Me, čiji je originalni izvođač Mansonin prvotni bend Anglefish, te pjesme Dancing Queen grupe ABBA, kao i ubacivanje prerade pjesme Can't Get You out of My Head pjevačice Kylie Minogue.

Sastav je izveo pjesmu Pride (In the Name of Love) grupe U2, na posebnoj večernjoj MusiCares dodjeli nagrada 2003. godine za Bona, kao i pjesmu I Fall to Pieces pjevačice Patsy Cline po prvi put u Nashvilleu, Tennessee, na Random Auditoriumu 6. svibnja 2005. godine. Kasnije su ponovo izveli preradu ove pjesme u Columbusu, Ohio. Mansonova u zadnje vrijeme citira pjesmu Singin' in the Rain u brojnim izvedbama svoje pjesme Only Happy When It Rains.

Na turneji 2005. godine u Australiji, Duke Erikson izveo je pjesmu I'm Waiting For The Man Velvet Undergrounda na Brisbane showu.

Mansonova je poznata po improviziranju pri izvedbi određenih pjesama benda uključujući pjesme:

- Not My Idea – improvizirani dijelovi pjesama Once in a Lifetime Talking Headsa, No Woman, No Cry Boba Marleya, i Temptation grupe New Order.
- Vow – imrovizirani dijelovi pjesama Revenge pjevačice Patti Smith, Why D'Ya Do It pjevačice Marianne Faithfull, Why Don't We Do It in the Road? grupe The Beatles, You're So Vain pjevačice Carly Simon, i Let's Do It, Let's Fall in Love pjevača Colea Portera.
- Special – improvizirani dijelovi pjesama Kid i Talk of the Town grupe The Pretenders
- Trip My Wire – improvizirani dijelovi pjesama Mystery Train Junior Parkera, i Good Golly, Miss Molly Little Richarda
- Stupid Girl – improvizirani dijelovi pjesama Wannabe grupe Spice Girls, i Groove Is in the Heart Dee-Litea
- Parade – improvizirani dijelovi pjesme Get Ur Freak On pjevačice Missy Elliot

Pjesme A Stroke of Luck, Queer, i You Look So Fine također često sadrže improvizirane dijelove, no dosad, nitko nije uspio dokučiti o kojim se pjesmama radi.

## [uredi] Turneje

Sastav je izveo četiri turneje – jednu za svaki pušteni album – dok je za svaku od njih bilo potrebno 15 do 20 mjeseci za njihovo dovršenje. Tijekom ovih turneja, uz njih su nastupali potporni bendovi poput Smahing Pumpkinsa, No Doubta, Alanis Morissette, U2 i Red Hot Chili Peppersi.

Njihove turneje bile su:

- Garbage – od studenog 1995. godine do prosinca 1996. godine
- Version 2.0 – od svibnja 1998. godine do studenog 1999. godine
- beautifulgarbage – od listopada 2001. godine do studenog 2002. godine
- Bleed Like Me – od ožujka 2005. godine do listopada 2005. godine

Garbage je turnejom Bleed Like Me, koja je započela u ožujku 2005. godine, promovirala svoj novi istoimeni album. Ipak, krajem kolovoza, sve prethodno najavljene turneje u Europi otkazane su, i turneja je završila u rujnu 2005. godine, u Australiji.

## [uredi] Reference

1. ↑ "Butch Vig Biography" [1].
2. ↑ "Garbage.com News" [2]. 25. rujna 2005.
3. ↑ "Garbagediscobox.com - David Arnold o njegovoj suradnji sa Shirley" [3]. 9. ožujka 2006.
4. ↑ "Billboard “Garbage's Shirley Manson Flying Solo” [4]. 14. ožujka 2006.
5. ↑ "Sunday Times “Not So Stupid Girl” " [5]. 2. srpnja 2006.
6. ↑ "Sunday Mail SHIRLEY'S ALL STARS: Singer Signs A-List Pals For Solo CD"[6]. 29. listopada 2006.
7. ↑ "Produkcije Butcha Viga [7]. 31. srpnja 2006.
8. ↑ "The Other Side” [8]. 15. svibnja 2006.
9. ↑ "Blog Shirley Manson” [9]. 17. siječnja 2006.
10. ↑ [10]

Dobavljeno iz "http://hr.wikipedia.org../../../g/a/r/Garbage.html"

Kategorija: Američki glazbeni sastavi

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Dansk
- Deutsch
- English
- Español
- Euskara
- Suomi
- Français
- Galego
- עברית
- Italiano
- ქართული
- 한국어
- Lietuvių
- Nederlands
- Polski
- Português
- Русский
- Simple English
- Slovenčina
- Српски / Srpski
- Svenska
- Türkçe